‘অলীক সুখ’-এর পর ফের সোহিনী-দেবশঙ্কর

কলকাতা: এবার পর্দায় জুটি বাঁধতে চলেছেন সোহিনী সেনগুপ্ত (Sohini Sengupta) ও দেবশঙ্কর হালদার (Deb Shankar Halder)। বড়পর্দায় ‘অলীক সুখ’ ছবির পর আবারও তাঁদের একসঙ্গে নতুন ধারাবাহিকে দেখবেন দর্শক। নতুন ধারাবাহিকটি ভিন্ন স্বাদের প্রেমের গল্পে দর্শকের মন জয় করার প্রস্তুতি নিচ্ছে। কোন চরিত্রে দেখা যাবে তাঁদের?

সোহিনী-দেবশঙ্করকে পরিণত প্রেমের গল্পে দেখা যাবে। ‘অলীক সুখ’ ছবির পর ফের পর্দায় জুটি বাঁধতে চলেছেন সোহিনী সেনগুপ্ত ও দেবশঙ্কর হালদার। জি বাংলার পর্দায় আসছে নাকি নতুন সেই ধারাবাহিক। শোনা যাচ্ছে, ইতিমধ্যেই নাকি নতুন ধারাবাহিকের প্রোমো শুট হয়ে গিয়েছে। ধারাবাহিকের নাম নাকি হতে চলেছে ‘কমলা নিবাস’। শোনা যাচ্ছে, ভিন্ন স্বাদের প্রেমের গল্পই নাকি দর্শকদের বলবে নতুন এই ধারাবাহিক। প্রেমের গল্প নিয়ে গল্প এগোলেও তা যে একেবারে ভিন্ন স্বাদের হতে চলেছে সেকথা বলাই বাহুল্য। গল্পে সাংসারিক কূটকচালি ও নায়ক-নায়িকার আদ্যোপান্ত প্রেমের ভিড়ের মধ্যে দু’টি পরিণত মানুষের ভালোবাসার গল্প দর্শকের মনকে ভিন্নভাবে স্পর্শ করবে। একইসঙ্গে বলতে হয়, সোহিনী সেনগুপ্তকে একাধিক ধারাবাহিকে দর্শক বিভিন্ন চরিত্রে দেখলেও ধারাবাহিকে মুখ্য চরিত্রে এই প্রথম দেখবেন।‘লক্ষ্মী কাকিমা সুপারস্টার’ ধারাবাহিকে শেষবার দেখা গিয়েছিল দেবশঙ্কর হালদারকে। তারপর বহু দিন তিনি ছোটপর্দা থেকে দূরে। এবার একেবারে ভিন্নস্বাদের গল্পে ফিরছেন তিনি।